ประกาศกระทรวงมหาดไทยเรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษเฉพาะกิจการแปรรูปสัตว์น้ำตามมติคณะรัฐมนตรี เมื่อวันที่ ๑๖ มกราคม พ.ศ. ๒๕๖๑[๑] อาศัยอำนาจตามความในมาตรา๕ แห่งพระราชบัญญัติคนเข้าเมือง พ.ศ. ๒๕๒๒ ซึ่งแก้ไขเพิ่มเติมโดยประกาศคณะรักษาความสงบแห่งชาติฉบับที่ ๘๗/๒๕๕๗ ลงวันที่ ๑๐ กรกฎาคม พุทธศักราช ๒๕๕๗ เรื่อง การแก้ไขเพิ่มเติมผู้รักษาการตามกฎหมายที่เกี่ยวข้องกับอำนาจหน้าที่ของเจ้าพนักงานตำรวจ และมาตรา ๑๗ แห่งพระราชบัญญัติคนเข้าเมือง พ.ศ. ๒๕๒๒นายกรัฐมนตรีและรัฐมนตรีว่าการกระทรวงมหาดไทย โดยอนุมัติของคณะรัฐมนตรีเมื่อวันที่ ๑๖ มกราคม พ.ศ. ๒๕๖๑ ออกประกาศไว้ ดังต่อไปนี้ข้อ๑ คนต่างด้าวที่จะได้รับอนุญาตให้เข้ามาอยู่ในราชอาณาจักรเป็นกรณีพิเศษตามประกาศนี้หมายถึงคนต่างด้าวหลบหนีเข้าเมืองสัญชาติกัมพูซา ลาว และเมียนมา รวมถึงผู้ติดตามซึ่งเป็นบุตรของคนต่างด้าวดังกล่าวที่อายุไม่เกินสิบแปดปีที่ได้จัดทำทะเบียนประวัติหรือบัตรประจำตัวตามกฎหมายว่าด้วยการทะเบียนราษฎรและได้รับอนุญาตให้ทำงานตามกฎหมายว่าด้วยการบริหารจัดการ การทำงานของคนต่างด้าวตามประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ เฉพาะกิจการแปรรูปสัตว์น้ำตามมติคณะรัฐมนตรี เมื่อวันที่ ๒๕ ตุลาคม พ.ศ. ๒๕๕๙ ฉบับลงวันที่ ๓๐ ธันวาคม พ.ศ.๒๕๕๙ และประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษเฉพาะกิจการแปรรูปสัตว์น้ำตามมติคณะรัฐมนตรี เมื่อวันที่ ๒๔ มกราคม พ.ศ. ๒๕๖๐ ฉบับลงวันที่ ๒๘ มีนาคม พ.ศ.๒๕๖๐ ที่ยังไม่ได้พิสูจน์สัญชาติ และมีอายุไม่เกินห้าสิบห้าปีบริบูรณ์นับถึงวันที่๓๑ มีนาคม พ.ศ. ๒๕๖๑ ทั้งนี้ให้หมายความรวมถึงบุตรที่เกิดในราชอาณาจักรระหว่างบิดามารดาได้รับอนุญาตให้อยู่ในราชอาณาจักรข้อ ๒ คนต่างด้าวตามข้อ๑ ที่ประสงค์จะได้รับอนุญาตให้เข้ามาอยู่ในราชอาณาจักร เป็นกรณีพิเศษตามประกาศนี้ให้นายจ้างนำคนต่างด้าวไปรายงานตัวเพื่อจัดทำทะเบียนประวัติหรือบัตรประจำตัวตามกฎหมายว่าด้วยการทะเบียนราษฎร ตรวจสุขภาพ ประกันสุขภาพและขออนุญาตทำงานตามกฎหมายว่าด้วยการบริหารจัดการการทำงานของคนต่างด้าวตั้งแต่วันที่ ๕ กุมภาพันธ์พ.ศ. ๒๕๖๑ ถึงวันที่ ๓๑ มีนาคม พ.ศ. ๒๕๖๑ ณ ศูนย์บริการแบบเบ็ดเสร็จในกรุงเทพมหานคร และ ๒๒ จังหวัด ที่มีพื้นที่ติดทะเลซึ่งเป็นที่ตั้งสถานประกอบการของนายจ้างได้แก่ (๑) จังหวัดกระบี่ (๒) จังหวัดจันทบุรี (๓) จังหวัดฉะเชิงเทรา (๔)จังหวัดชลบุรี (๕) จังหวัดชุมพร (๖) จังหวัดตราด (๗) จังหวัดตรัง (๘)จังหวัดนครศรีธรรมราช (๙) จังหวัดนราธิวาส (๑๐) จังหวัดประจวบคีรีขันธ์ (๑๑)จังหวัดปัตตานี (๑๒) จังหวัดพังงา (๑๓) จังหวัดเพชรบุรี (๑๔) จังหวัดภูเก็ต (๑๕)จังหวัดระนอง (๑๖) จังหวัดระยอง (๑๗) จังหวัดสมุทรปราการ (๑๘) จังหวัดสมุทรสาคร(๑๙) จังหวัดสมุทรสงคราม (๒๐) จังหวัดสุราษฎร์ธานี (๒๑) จังหวัดสงขลา และ (๒๒)จังหวัดสตูล ทั้งนี้ ในกรณีบุตรที่อายุตั้งแต่สิบห้าปีแต่ไม่เกินสิบแปดปีประสงค์จะทำงานกับนายจ้างให้สามารถทำงานได้ภายใต้บทบัญญัติของกฎหมายบุตรของคนต่างด้าวที่ได้รับอนุญาตตามวรรคหนึ่งต่อมามีอายุเกินสิบแปดปี หากประสงค์จะอยู่ในราชอาณาจักรต่อไปจะต้องทำงานกับนายจ้างโดยให้ดำเนินการขอรับใบอนุญาตทำงานและแก้ไขทะเบียนประวัติภายในหกสิบวันก่อนมีอายุครบสิบแปดปีบริบูรณ์คนต่างด้าวที่ได้ดำเนินการตามวรรคหนึ่งและวรรคสองแล้วให้อยู่ในราชอาณาจักรเป็นการชั่วคราว เพื่อรอการส่งกลับได้ไม่เกินวันที่ ๓๐มิถุนายน พ.ศ. ๒๕๖๑ในกรณีสถานที่ตามวรรคหนึ่งไม่เพียงพอต่อการรองรับการขออนุญาตอยู่ในราชอาณาจักรตามประกาศนี้ให้กรมการจัดหางานกระทรวงแรงงาน กำหนดสถานที่อื่นตามความเหมาะสม[๒]ข้อ ๒/๑[๓] ในกรณีที่นายจ้างได้นำคนต่างด้าวไปดำเนินการตามข้อ๒ และได้ยื่นขอจัดทำทะเบียนประวัติหรือปรับปรุงทะเบียนประวัติ ตามประกาศนี้กับกรมการจัดหางาน ณ สถานที่ที่กรมการจัดหางานกำหนด ภายในวันที่ ๓๑ มีนาคม พ.ศ.๒๕๖๑ แล้วให้คนต่างด้าวผู้นั้นได้รับอนุญาตให้อยู่ในราชอาณาจักรเป็นการชั่วคราวเพื่อรอการส่งกลับได้ถึงวันที่๓๐ มิถุนายน พ.ศ. ๒๕๖๑เพื่อจัดทำทะเบียนประวัติหรือบัตรประจำตัวตามกฎหมายว่าด้วยการทะเบียนราษฎร ตรวจสุขภาพ ประกันสุขภาพอนุญาตทำงานตามกฎหมายว่าด้วยการบริหารจัดการการทำงานของคนต่างด้าวและพิสูจน์สัญชาติให้แล้วเสร็จภายในกำหนดเวลาดังกล่าวในระหว่างที่ยังไม่ได้จัดทำทะเบียนประวัติให้ใช้บัตรประจำตัวคนซึ่งไม่มีสัญชาติไทย (บัตรสีชมพูเดิม) ที่ได้รับอนุญาตให้อยู่ในราชอาณาจักรตามข้อ ๑ของประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษเฉพาะกิจการแปรรูปสัตว์น้ำ ตามมติคณะรัฐมนตรี เมื่อวันที่ ๑๖ มกราคม พ.ศ. ๒๕๖๑ฉบับลงวันที่ ๑ กุมภาพันธ์ พ.ศ. ๒๕๖๑ เป็นหลักฐานในการแสดงตนข้อ๓ มิให้นำมาตรา ๕๔แห่งพระราชบัญญัติคนเข้าเมือง พ.ศ. ๒๕๒๒ มาใช้บังคับแก, คนต่างด้าวที่ได้ดำเนินการตามหลักเกณฑ์ตามข้อ ๒ข้อ๔ การอนุญาตให้คนต่างด้าวอยู่ในราชอาณาจักรได้เป็นการชั่วคราวตามประกาศนี้เป็นอันสิ้นผลในกรณีอย่างใดอย่างหนึ่ง ตังต่อไปนี้(๑)เป็นโรคต้องห้ามตามที่กระทรวงสาธารณสุขประกาศกำหนดหรือเป็นผู้ที่สุขภาพไม่สมบูรณ์แข็งแรงที่เป็นอุปสรรคต่อการทำงานโดยอยู่ในดุลยพินิจของแพทย์(๒)ต้องโทษตามคำพิพากษาถึงที่สุดให้จำคุก เว้นแต่ความผิดซึ่งได้กระทำโดยประมาทหรือความผิดลหุโทษ(๓)ออกนอกเขตท้องที่กรุงเทพมหานครหรือจังหวัดที่ได้จัดทำทะเบียนประวัติ หรือจังหวัดที่ได้รับอนุญาตให้ทำงาน เว้นแต่(ก)เพื่อปฏิบัติตามกฎหมาย ระเบียบ ข้อบังคับ เป็นพยานศาล ได้รับหมายเรียกจากพนักงานสอบสวน มีหนังสือเรียกตัวจากหน่วยงานของรัฐในสังกัดกระทรวงแรงงาน หรือเพื่อการรักษาพยาบาลโดยมีหนังสือหรือเอกสารที่ราชการออกให้มาแสดง แล้วแต่กรณี(ข)ได้รับอนุญาตให้ทำงานกับนายจ้างใหม่หรือให้เพิ่มท้องที่การทำงานไปยังท้องที่จังหวัดอื่นตามกฎหมายว่าด้วยการบริหารจัดการการทำงานของคนต่างด้าวโดยมีหนังสือหรือเอกสารที่ราชการออกให้มาแสดง(ค)กรณีแรงงานต่างด้าวขอไปทัศนศึกษา หรือสันทนาการในเขตท้องที่จังหวัดอื่นให้นายจ้างจัดทำหนังสือพร้อมรายซื่อและเลขประจำตัวของคนต่างด้าวตามกฎหมายว่าด้วยการทะเบียนราษฎรที่จะไปทัศนศึกษาหรือสันทนาการแจ้งให้นายทะเบียนอำเภอหรือนายทะเบียนท้องถิ่นทราบก่อนวันเดินทางและเมื่อเดินทางกลับเข้ามาในท้องที่ ทั้งนี้ ไม่เกินครั้งละเจ็ดวัน(ง)เป็นบุตรซึ่งเดินทางไปพร้อมกับบิดาหรือมารดาตามเงื่อนไขตามข้อ (ก) ถึงข้อ (ค)(๔)หน่วยงานด้านความมั่นคงหรือการรักษาความสงบเรียบร้อย รายงานว่าคนต่างด้าวตังกล่าวมีพฤติการณ์ที่ขัดต่อความสงบเรียบร้อยหรือศีลธรรมอันดีของประซาซนหรือมีพฤติการณ์อันน่าเชื่อว่า เป็นภัยต่อสังคมหรือจะก่อเหตุร้ายให้เกิดอันตรายต่อความสงบสุข หรือความปลอดภัยของประซาซนหรือความมั่นคงแห่งราชอาณาจักร(๕)ถูกเลิกจ้างไม่ว่าในกรณีใด ๆในกรณีตาม(๕) ให้นายจ้างแจ้งให้นายทะเบียนตามกฎหมายว่าด้วยการบริหารจัดการการทำงานของคนต่างด้าวทราบภายในเจ็ดวันนับแต่วันที่ได้เลิกจ้างคนต่างด้าวที่ถูกนายจ้างเดิมเลิกจ้างตาม(๕) หากประสงค์จะทำงานในราชอาณาจักรต่อไปต้องมีนายจ้างใหม่รับเข้าทำงานภายในลิบห้าวันนับแต่วันที่ไม่ได้ทำงานอยู่กับนายจ้างเดิมทั้งนี้ ให้คนต่างด้าวยื่นคำขอรับใบอนุญาตภายในระยะเวลาและหลักเกณฑ์ที่อธิบดีกรมการจัดหางานกำหนดตามกฎหมายว่าด้วยการบริหารจัดการการทำงานของคนต่างด้าวการสิ้นผลการอนุญาตให้อยู่ในราชอาณาจักรได้เป็นการชั่วคราวของผู้ติดตามซึ่งเป็นบุตรที่อายุไม่เกินสิบแปดปีให้เป็นไปตามเงื่อนไขที่บังคับใช้กับบิดาหรือมารดาของคนต่างด้าวข้อ๕ การออกนอกเขตท้องที่กรุงเทพมหานครหรือจังหวัดที่ได้จัดทำทะเบียนประวัติของคนต่างด้าวเพื่อไปดำเนินการพิสูจน์สัญชาติให้ดำเนินการดังนี้(๑)กรณีพิสูจน์สัญชาติในราชอาณาจักร(ก)คนต่างด้าวที่ได้รับอนุญาตให้อยู่ในราชอาณาจักรและได้จัดทำบัตรประจำตัวคนซึ่งไม่มีสัญชาติไทยตามข้อ ๒ แล้วการเดินทางออกนอกเขตท้องที่จังหวัดให้ใช้บัตรประจำตัวตังกล่าวเป็นหลักฐานในการเดินทาง ทั้งนี้ ไม่เกินวันที่ ๓๐ มิถุนายน พ.ศ. ๒๕๖๑(ข)คนต่างด้าวที่ยังไม่ได้มารายงานตัวและดำเนินการตามข้อ ๒ให้ใช้บัตรประจำตัวคน ซึ่งไม่มีสัญชาติไทย (บัตรสีชมพูเดิม)ที่ได้รับอนุญาตให้อยู่ในราชอาณาจักรตามข้อ ๑เป็นหลักฐานเพื่อการเดินทางออกนอกเขตท้องที่จังหวัด ทั้งนี้ ไม่เกินวันที่ ๓๑มีนาคม พ.ศ. ๒๕๖๑(๒)กรณีการเดินทางออกนอกราชอาณาจักรเพื่อพิสูจน์สัญชาติ และรับหนังสือเดินทางเอกสารใช้แทนหนังสือเดินทาง หรือหนังสือรับรองสถานะบุคคลของคนต่างด้าวให้กรมการจัดหางาน หรือหน่วยงานในสังกัดจัดทำหนังสือรับรองรายซื่อพร้อมเลขประจำตัวของคนต่างด้าวตามกฎหมายว่าด้วยการทะเบียนราษฎรเพื่อใช้เป็นเอกสารในการออกนอกเขตท้องที่จังหวัดและการดำเนินกรรมวิธีการเดินทางออกนอกราชอาณาจักร และกลับเข้ามาในราชอาณาจักรเพื่อดำเนินการเกี่ยวกับการทำงานข้อ๖ มิให้นำบทบัญญัติตามมาตรา ๑๒ (๓)แห่งพระราชบัญญัติคนเข้าเมือง พ.ศ. ๒๕๒๒ มาใช้บังคับกับคนต่างด้าวตามข้อ ๓ที่ถือหนังสือเดินทาง เอกสารใช้แทนหนังสือเดินทาง หรือหนังสือรับรอง สถานะบุคคลโดยได้รับการตรวจลงตราประเภทคนอยู่ชั่วคราวที่เข้ามาในราชอาณาจักรเพื่อการทำงานข้อ๗ หนังสือเดินทางเอกสารใช้แทนหนังสือเดินทาง หรือหนังสือรับรองสถานะบุคคลของคนต่างด้าวต้องเป็นแบบที่กระทรวงการต่างประเทศให้การรับรองข้อ๘ คนต่างด้าวที่ได้รับอนุญาตให้อยู่ในราชอาณาจักรตามประกาศนี้ที่ถือเอกสารตามข้อ ๗ ประสงค์จะอยู่ในราชอาณาจักรเพื่อการทำงานกับนายจ้างให้ดำเนินการตังนี้(๑)คนต่างด้าวที่พิสูจน์สัญชาติได้แล้วเสร็จก่อนวันที่ ๓๑ มีนาคม พ.ศ. ๒๕๖๑ให้นายจ้าง นำคนต่างด้าวไปรายงานตัว ณ ศูนย์บริการแบบเบ็ดเสร็จในกรุงเทพมหานคร และ๒๒ จังหวัดที่มีพื้นที่ติดชายทะเลดังกล่าว ตั้งแต่วันที่ ๕ กุมภาพันธ์ พ.ศ. ๒๕๖๑ถึงวันที่ ๓๑ มีนาคม พ.ศ. ๒๕๖๑เพื่อให้พนักงานเจ้าหน้าที่ตามกฎหมายว่าด้วยคนเข้าเมือง ตรวจลงตราและประทับตราอนุญาตให้คนต่างด้าวเข้ามาเพื่อทำงานอยู่ในราชอาณาจักร ถึงวันที่ ๑ พฤศจิกายน พ.ศ. ๒๕๖๒พร้อมทั้ง จัดทำทะเบียนประวัติและบัตรประจำตัวตามกฎหมายว่าด้วยการทะเบียนราษฎรตรวจสุขภาพขึ้นทะเบียนเป็นผู้ประกันตนหรือประกันสุขภาพและขอรับใบอนุญาตทำงานตามกฎหมายว่าด้วยการบริหารจัดการการทำงานของคนต่างด้าว(๒)คนต่างด้าวที่พิสูจน์สัญชาติแล้วเสร็จระหว่างวันที่ ๑ เมษายน พ.ศ. ๒๕๖๑ ถึงวันที่๓๐ มิถุนายน พ.ศ. ๒๕๖๑ให้นายจ้างนำคนต่างด้าวไปขอรับการตรวจลงตราและประทับตราอนุญาตให้เข้ามาอยู่ในราชอาณาจักร ตรวจสุขภาพ ขึ้นทะเบียนเป็นผู้ประกันตนหรือประกันสุขภาพขอรับใบอนุญาตทำงาน ตามกฎหมายว่าด้วยการบริหารจัดการการทำงานของคนต่างด้าวและรายงานตัว จัดทำทะเบียนประวัติ และบัตรประจำตัวตามกฎหมายว่าด้วยการทะเบียนราษฎรภายในวันที่ ๓๐ มิถุนายน พ.ศ. ๒๕๖๑ ณ สถานที่ตั้ง หรือที่ทำการของแต่ละหน่วยงานในจังหวัดที่คนต่างด้าวผู้นั้นทำงานอยู่หรือกรุงเทพมหานคร หรือสถานที่ที่กรมการจัดหางานกำหนดโดยจะได้รับอนุญาตให้อยู่ในราชอาณาจักรเป็นการชั่วคราวและอนุญาตให้ทำงานได้ถึงวันที่ ๑ พฤศจิกายน พ.ศ. ๒๕๖๒ในกรณีที่คนต่างด้าวเดินทางไปรับเอกสารตามข้อ๗ ณ ประเทศต้นทาง และได้เดินทางเข้ามาใน ราชอาณาจักรให้พนักงานตรวจคนเข้าเมืองประจำด่านตรวจคนเข้าเมืองที่คนต่างด้าวนั้นผ่านเข้ามาในราชอาณาจักรตรวจลงตราและประทับตราอนุญาตเพื่ออยู่ในราชอาณาจักรสำหรับบุตรของคนต่างด้าวที่อายุตั้งแต่สิบห้าปีแต่ไม่เกินสิบแปดปีให้ได้รับอนุญาตอยู่ในราชอาณาจักรเป็นการชั่วคราวตามระยะเวลาที่บิดาหรือมารดาได้รับอนุญาตให้อยู่ในราชอาณาจักรทั้งนี้ให้สามารถทำงานอื่นได้ภายใต้บทบัญญัติของกฎหมายในกรณีบุตรของคนต่างด้าวที่ได้รับอนุญาตตามวรรคสองต่อมามีอายุเกินสิบแปดปีหากประสงค์ จะอยู่ในราชอาณาจักรต่อไปจะต้องทำงานกับนายจ้างโดยให้ดำเนินการขอรับใบอนุญาตทำงาน และ แกไขทะเบียนประวัติพร้อมทั้งยกเลิกรอยตราประทับ รหัส O (L-A) และให้ประทับตราอนุญาตประเภทคนอยู่ชั่วคราว รหัส L-A ภายในหกสิบวันก่อนมีอายุครบสิบแปดปีบริบูรณ์ข้อ ๘/๑[๔] ในกรณีที่นายจ้างได้นำคนต่างด้าวไปดำเนินการตามข้อ๘ และได้ยื่นขอจัดทำทะเบียนประวัติหรือปรับปรุงทะเบียนประวัติ ตามประกาศนี้กับกรมการจัดหางาน ณ สถานที่ที่กรมการจัดหางานกำหนด ภายในวันที่ ๓๑ มีนาคม พ.ศ.๒๕๖๑ แล้วให้คนต่างด้าวผู้นั้นได้รับอนุญาตให้อยู่ในราชอาณาจักรเป็นการชั่วคราวถึงวันที่ ๓๐มิถุนายน พ.ศ. ๒๕๖๑เพื่อให้พนักงานเจ้าหน้าที่ตามกฎหมายว่าด้วยคนเข้าเมืองตรวจลงตราและประทับตราอนุญาตให้คนต่างด้าวอยู่ในราชอาณาจักรเพื่อทำงานกับนายจ้างถึงวันที่ ๑ พฤศจิกายน พ.ศ. ๒๕๖๒พร้อมทั้งจัดทำทะเบียนประวัติหรือบัตรประจำตัวตามกฎหมายว่าด้วยการทะเบียนราษฎรตรวจสุขภาพ ขึ้นทะเบียนเป็นผู้ประกันตนหรือประกันสุขภาพและอนุญาตทำงานตามกฎหมายว่าด้วยการบริหารจัดการการทำงานของคนต่างด้าวข้อ๙ ทั้งนี้การกรอกข้อมูลทะเบียนประวัติ การขอจดทะเบียนและขอมีบัตรประจำตัวคนซึ่งไม่มีสัญชาติไทย การตรวจลงตรา การขออยู่ต่อ และการอนุญาตทำงานของคนต่างด้าวและผู้ติดตามให้ใช้แบบ ท.บ. ๑ ท.บ. ๒ ท.ต. ๑ และ ท.ต. ๑/๑ แนบท้ายประกาศนี้ข้อ๑๐ การได้รับอนุญาตให้อยู่ในราชอาณาจักรของคนต่างด้าวจะสิ้นสุดลงก่อนระยะเวลาที่ได้รับอนุญาตตามข้อ ๘ เมื่อไม่ได้ทำงานอยู่กับนายจ้างเดิม เว้นแต่จะได้รับอนุญาตจากนายทะเบียนตามกฎหมายว่าด้วยการบริหารจัดการการทำงานของคนต่างด้าว ให้ทำงานกับนายจ้างใหม่ตามเงื่อนไขที่อธิบดีกรมการจัดหางานกำหนดตามกฎหมายว่าด้วยการบริหารจัดการการทำงานของคนต่างด้าวภายในสิบห้าวันนับแต่วันที่ไม่ได้ทำงานอยู่กับนายจ้างเดิมข้อ ๑๑ เมื่อสิ้นสุดการอนุญาตหรือการอนุญาตเป็นอันสิ้นผลตามประกาศนี้ให้คนต่างด้าวดังกล่าวอยู่ในราชอาณาจักรได้อีกสิบห้าวัน เพื่อเตรียมการเดินทางออกนอกราชอาณาจักรประกาศ ณวันที่ ๑ กุมภาพันธ์ พ.ศ. ๒๕๖๑พลเอก ประยุทธ์จันทร์โอชานายกรัฐมนตรีพลเอก อนุพงษ์เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑.แบบกรอกข้อมูลทะเบียนประวัติของแรงงานต่างด้าว ๓ สัญชาติ ตามมติ ครม. วันที่ ๑๖มกราคม ๒๕๖๑ (ท.บ.๑)๒.แบบกรอกข้อมูลทะเบียนประวัติผู้ติดตาม อายุต่ำกว่า ๑๘ ปี เฉพาะผู้ติดตามแรงงานตามมติ ครม. วันที่ ๑๖ มกราคม ๒๕๖๑ (แบบ ท.บ.๒)๓.คำขอจดทะเบียนและขอมีบัตรประจำตัว ขอตรวจลงตราการประทับตราอนุญาต/ขออยู่ต่อในราชอาณาจักรและการอนุญาตขอทำงานของแรงงานต่างด้าว(ท.ต.๑)๔.คำขอจดทะเบียนและขอมีบัตรประจำตัวขอตรวจลงตราการประทับตราอนุญาต/ขออยู่ต่อในราชอาณาจักรของผู้ติดตามแรงงานต่างด้าว(ท.ต.๑/๑)(ดูข้อมูลจากภาพกฎหมาย) ประกาศกระทรวงมหาดไทยเรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ เฉพาะกิจการแปรรูปสัตว์น้ำตามมติคณะรัฐมนตรี เมื่อวันที่ ๑๖ มกราคม พ.ศ. ๒๕๖๑ (ฉบับที่ ๒)[๕]ทั้งนี้ตั้งแต่วันที่ ๑ เมษายน พ.ศ. ๒๕๖๑ เป็นต้นไปปุณิกา/จัดทำ๒๑สิงหาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๘ ง/หน้า ๕/๖ กุมภาพันธ์ ๒๕๖๑[๒] ข้อ ๒วรรคสี่ เพิ่มโดยประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ เฉพาะกิจการแปรรูปสัตว์น้ำตามมติคณะรัฐมนตรี เมื่อวันที่ ๑๖ มกราคม พ.ศ. ๒๕๖๑ (ฉบับที่ ๒)[๓] ข้อ ๒/๑เพิ่มโดยประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษเฉพาะกิจการแปรรูปสัตว์น้ำ ตามมติคณะรัฐมนตรี เมื่อวันที่ ๑๖ มกราคม พ.ศ. ๒๕๖๑(ฉบับที่ ๒)[๔] ข้อ ๘/๑เพิ่มโดยประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษเฉพาะกิจการแปรรูปสัตว์น้ำ ตามมติคณะรัฐมนตรี เมื่อวันที่ ๑๖ มกราคม พ.ศ. ๒๕๖๑(ฉบับที่ ๒)[๕]ราชกิจจานุเบกษา เล่ม ๑๓๕/ตอนพิเศษ ๗๙ ง/หน้า ๒๔/๔ เมษายน ๒๕๖๑